
ARUBA A CONSTATA CASONAN 
DI OMICRON 








Gobierno di Aruba hunto cu Crisis Team, den Conferencia di 
Prensa dialuna mainta, a duna update di e ultimo informenan 
tocante Covid-19 considerando pa duna atencion na e ultimo 
desaroyonan den e siman di Pasco. 


Prome Minister Evelyn Wever-Croes a anuncia cu e prome 
casonan di Omicron a wordo constata aki na Aruba y esaki 
ta pone Aruba den preparacion pa e ola number 5. Dia 16 di 
december e personanan a wordo getest positief pa Covid y dia 
19 di december a constata cu esaki tabata Omicron. Ta trata di 
personanan cu ta bin di exterior pero tambe di personanan local 
cu no tin historia di biahe. Esaki ta un indicacion cu e variante 
Omicron tey y cu e ta traspasando den nos comunidad. 


Prome Minister a indica cu tin medidanan in place aworaki y 
pa awor Crisis Team ta sinti cu esaki ta e medidanan cu nos 








mester pa brinda cabes na e desaroyo nobo aki. Pues pa awor 
no mester aumenta of escala e medidanan pero si mester keda 
alerta y keda evalua e situacion constantemente y si mester 
cualkier cambio, lo tuma decisionnan pa e cambionan aki. 


“Aruba a bin ta prepara pa esaki di un tempo caba. P'esey a 
tuma medidanan di trempan. 

Nos ta mirando cu e casonan ta aumentando pero no drastico. 
Awor nos ta pidi tur ciudadano pa aplica extra cautela. Nos ta 
preocupa pero no mester bay den panico. Aruba ta prepara. 
Aruba ta den recuperacion y nos no kier kibra e recuperacion 
ey. P'esey nos ta pidi tur hende vacuna, uza tapaboca, tene 
distancia y aplica tur e reglanan di higiena. Aplica tur esakinan 
tur ora y cu disciplina. Nos ta bringando un enemigo invisible, 
pero nos tin e arma pa bring'e: nos disciplina”, Prome Minister 
Evelyn Wever-Croes a enfatisa. 

Premier Evelyn Wever - Croes: 


“GOBIERNO TA SIGUI HABRI PA SINTA NA 
MESA CU SINDICATONAN PA YEGA NA 
PUNTO DI SALIDA CONHUNTO” 





Diabierna a tuma luga e Rijks Ministerraad den cual Hulanda 
‘a pospone Aruba su peticion pa sosten di likides. Ta trata tres 
punto cu tin Aruba y Hulanda dividi na e momentonan aki, 
sinembargo Prome Minister Evelyn Wever - Croes a informa 
cu mientrastanto Aruba ta sigui na mesa pa sali di e impase cu 
ta aden. 


Secretario di Estado sr. Raymond Knops a indica cu tin tres 
punto cual tin Aruba y Hulanda dividi. 

Un di nan ta cu Aruba kier pa stop e cortamento di 12.6% di 
salario, cual ta un condicion cu Hulanda a pone cu mester 
corta henter afia 2022 12.6%. Aruba no ta di acuerdo cu esaki. 
E di dos punto cu sr. Knops a menciona ta un protocol y loke 
ta trata sosten financiero, sr. Knops a bisa cu Aruba no kier 
bay di acuerdo cu locual ta poni riba mesa, cual ta berdad. E 
protocol aki a wordo treci dilanti fin di luna pasa y e ta trata 
continuacion di e protocol di 2018 cu ta valido te cu fin di afia 
aki (2021). Ora cu nan a presenta cu esaki, a pidi pa cera e 
protocol pa algun luna pendiente e Rijkswet Aruba Financieel 
Toezicht (RAFT) keda cla. Pasobra e RAFT ta un continuacion 
di e protocol pero a negocia terminonan nobo den e RAFT. 
Premier a splica cu nan a indica cu si bay cu e protocol e 
mester ta sin fecha final pues 'tot nadere orde' atrobe. Cual 
no por pasobra ta 'bypass' Parlamento, e ta contra Aruba su 
constitucion y e no ta realistico tampoco pasobra e contenido 
ta diferente otro aña. A pone esaki den un carta pa sr. Knops y 
despues no a tende nada mas acerca e tema. Pues Hulanda 
no kier un fecha final den e protocol y Aruba si. 


E di tres punto cu sr. Knops a bisa ta cu Aruba no a bay di 
acuerdo cu e texto di e nota di cambio pa e COHO. Segun 
Prome Minister a indica no tin sentido pa duna aprobacion riba 





esey si toch no ta haya sosten di likides, pa e dos motibonan 
ariba menciona. 'Contenido di e nota di cambio no ta un 
problema pa Aruba, pero Aruba kier pa Hulanda tuma nos na 
serio ora cu bisa Hulanda cu kier stop e recorte di salario.' Ta 
uzando esey pa negocia cu nan pa asina por yega toch na 
un solucion pa por baha e recorte di 12.6%, Prome Minister a 
bisa. 

Pa loke ta e protocol Aruba a propone cu mester tin eind datum, 
6 luna of 1 afia, pero no mas cu esey. Ademas Aruba kier pa 
Hulanda realisa cu si ta bay depende di Hulanda mitar afia 
mas pa sosten di likides, ta bira momento cu Hulanda ta bisa 
pa stop e recorte di salarionan tambe sikiera pa mitar di e afia. 
Pero nan no kier considera ni mitar di recorte. 


POSICION ARUBA, CORSOU Y SINT MAARTEN 
Aruba, Corsou y Sint Maarten ta riba un liña cu un posicion 
fuerte riba esaki. Tur tres Pais a duna di conoce cu no ta 
aprecia e forma aki cu Hulanda ta purba pa tira yen cos riba 
mesa ultimo momento pa stroba e progreso cu tin. 


E tres puntonan aki tin Aruba y Hulanda dividi ainda, e ta un 
situacion no agradabel pero no demasiado preocupante, pues 
ta sigur cu lo sali afo na mesa. Pa Aruba esaki kiermen cu ainda 
no ta haya e sosten di likides cu a pidi. Cada luna tin un Rijks 
Ministerraad y ta trahando riba e proximo cu ta na januari. No 
tin e likides cu kier tabatin, pero tin un plan B y a base di esaki 
por paga e gastonan, tene gobierno den funcionamento, paga 
salario di empleadonan, cubri cuido di salud etc. 


INVITACION NA LIDERNAN SINDICAL 

Terminando Prome Minister a enfatisa cu Gabinete Wever 
- Croes ta para pa e trahado y a tuma posicion firme cu 
Hulanda pasobra kier pa Hulanda permiti gobierno pa duna 
e trahadonan sikiera parti di nan placa bek. Gobierno ta para 
na banda di lidernan sindical y kier e mesun cos cu nan. Ta 
extende invitacion un biaha mas na lidernan sindical pa keda 
den dialogo y bay na mesa/ comison financiero den cual por 
trece tur punto padilanti, tur pregunta y pidi tur documento pa 
por haya tur informacion. Di e forma aki por traha hunto riba 
sugerencianan, solucionnan y eventual otro opcion. 

A cuminsa explora dentro di e prohibicion di Hulanda pa 
stop e recorte, kico si por haci. Paso aworaki Aruba ta den 
recuperacion y Aruba ta lantando poco poco, kiermen tin mas 
espacio. Pesey kier invita sindicatonan pa participa na esaki 
pa por sali afor hunto. Gobierno kier yega na un solucion. 

Prome Minister Evelyn Wever-Croes: 


MEDIDANAN TA KEDA NA VIGOR 


E situacion cu nos tin actual ta indica cu e medidanan aki ta 
suficiente aworaki pero si cos cambia medidanan por escala 














Durante Conferencia di Prensa di Gobierno dialuna mainta, 
Prome Minister Evelyn Wever-Croes a amplia riba e medidanan 
cu actualmente tin in place pa loke ta trata Covid-19. Crisis 
Team ta pendiente pa mira mas di cerca kico ta e efectonan 
di Omcron. E datonan te cu awo ta pone cu lo mantene 
e medidanan cu tin na vigor aworaki. Sinembargo no por 
flexibilisa na e momentonan aki aunke cu a haya peticion pa 
flexibilisa. E medidanan na vigor ta: 


HORECA: 

* Maximo 8 persona na mesa den restaurant, paden y pafo. 

* Bar y Rumshops maximo 4 persona na mesa, paden y pafo. 
* Ora di cera ta 1:00 am y Casino 2:00 am. 


TAPABOCA: 
* Uzo di tapaboca ta keda obligatorio, den tur establecimento, 
incluyendo gym y school. 


BEBIDANAN ALCOHOLICO: 

* Consumo di alcohol riba propiedad publico ta keda prohibi 
henter dia: entre otro pafo di supermercado, bar, restaurant y 
beach. 


COMERCIO: 

* Comercio ta bek na 100% capacidad (cinema, tienda, 
supermercado, misa). Entiero ta permiti na maximo di 150 
persona (si espacio ta permiti). 


Deporte: 
* Publico: Un maximo di 150 persona paden y 250 persona 
pafo. 


ENTRETENIMIENTO MUSICAL: 


* Ta permiti musica di background solamente y banda musical 
completo por toca. 


BISHITA, FIESTA Y ENCUENTRO SOCIAL: 

* Bishita na cas, fiesta y encuentro social na cas of otro caminda 
ta permiti, cu un maximo di 150 persona paden y 250 persona 
pafo. 


ESTABLECIMENTO NOCTURNO: 

* Ta permiti un maximo di 150 persona (si espacio ta permiti). 
* Den tur establecimento nocturno por tin solamente hende 
sinta 


GEBIEDSVERBOD: 
* Riba area publico: Parking lot, beach entre 7:00 pm - 5:00 
am. 


Samenscholingsverbod/ Aglomeracion 
* Un maximo di 8 persona. 


ESTABLECIMENTO NOCTURNO: 

* Ta permiti un maximo di 150 persona (si espacio ta permiti) 
* Den tur establecimento nocturno por tin solamente hende 
sinta 

* Ta permiti musica di background solamente y banda musical 
completo por toca. 

* No ta permiti pista di baile. Solamente Satalite Dancing (canto 
di mesa). 


Tambe tin un maneho di biahero cu a wordo haci mas estricto 
fin di november caba. Paisnan cu ta cay bou riesgo hopi halto 
mester test dentro di 24 ora prome cu subi avion. Dus nan no 
por bin Aruba y test akinan. 


“E medidanan aki no ta di awor. Esakinan ta medidanan cu nos 
ta implementando caba. No ta pa molestia ni abo, ni Gobierno, 
ni ningun bishitante y sigur no pa Gobeirno haya poder. E 
unico motibo ta pa protehe abo y bo famia contra e contagio. 
E situacion cu nos tin actual ta indica cu e medidanan aki ta 
suficiente na e momentonan aki pero si cos cambia, medidanan 
por escala. 


Pa sigui e conehonan internacional cu ta wordo duna, ban 
aplica tur e medidanan aki. Tur loke nos sa y bin ta siñando casi 
pa dos aña caba, ban aplica nan tur, constantemente y bon. 
Nos tin Omicron na Aruba y awor tur ciudadano mester sigui 
cuida, ta mas cauteloso y mas estricto cu su mes y mantene 
e reglanan y asina nos lo logra sali di esaki tambe”, Prome 
Minister Evelyn Wever-Croes a enfatisa. 


PON NE. 
Dialuna 20 December 2021 A 


UPDATE COVID-19 CONFERENCIA DI PRENSA 

MINISTER Xiomara Maduro 








Finansa y Cultura 








AÑA NOBO Y NOS DANDE 


CELEBRACION DI FIN DI AÑA Y BON DESEO 
PA AÑA NOBO 


Bispo di Aña Nobo ta e inicio di un bunita tradicion cu ta sigui 
te 6 di januari cu ta Dia di Tres Rey. Despues di Pasco di 
Nacemento ta prepara pa Aña Nobo. Aña Nobo tabata hopi 
simpel compara cu awendia. Nos hendenan tabata mata un 
carne of un porco p'asina tin bastante cuminda pa e dianan 
di fiesta. Casi ningun hende ta bay drumi bispo di Aña Nobo. 
Ta celebra Aña Nobo cu musica y hopi cuminda manera sopi 
bestia chikito y tambe stoba di bestia chikito. Nan ta tuma 
algun betro y saborea nan cuminda crioyo. Hunto cu esaki no 
por falta un pida 'boyo', traha di maishi rabo, cual tabata un 
tradicion bieu. 

Esakinan ta ser ofreci na e bishitantenan cu un bon deseo na 
tur esnan cu yega na e cas. 

E Arubiano tabata gusta cuminda sala y tabata un tradicion 
grandi durante cambio di aña cu mester tin carnisa of suls y 
un sabroso cos di pasa boca pa bishita inespera p.e. E fiesta y 
ambiente ta sigui te den oranan di mainta. Un di e bebidanan 
cu ta ofrece durante Pasco y Aña Nobo ta chuculati pinda, cu 
tabata sirbi cayente y no tin chuculati den dje. 


Imagina bo cu ta 1883, cien y pico aña pasa, mas o menos 11:30 
p.m., mey ora prome cu mey anochi, den e hogar Arubiano na 
mas of menos e ora ey, e mama lo ta bariendo e cas, maske cu 
e tabata limpi caba. Tambe tabata sencia e cas pa core cu mal 
spirito di e aña bieu. Tabata habri tur bentana y porta pa mas 
of menos dos minuut prome cu mey anochi y cada miembro di 
famia ta bay para pafo dilanti porta di cas pa yama bonbini y pa 
ricibi Aña Nobo door di scucha e sonido di klok di misa, un tiro 
di scopet of te hasta un dinamiet. Otronan ta bay misa di mey 
anochi, bin cas y warda bishita di famia. 


Awendia bispo di Aña Nobo kiermen un anochi di tira klapchi 
sin fin, unda cu bo bira, prome cu e pandemia, restaurantnan 
cu nan specialidadnan y hopi fiesta pa atende. Dianan di fiesta 
y celebracionnan ta parti di e cultura Arubano. Tiramento di 
klapchi ta cuminsa un siman prome cu Aña Nobo pa anuncia cu 

e afia ta bay cabando y otro ta cuminsa. Despues cu Lago Oil 
& Transport Co. Ltd. a bin, esnan di San Nicolaas y vecindario 
tabata warda riba un ansha e barconan mara na waf pa zona 
nan pito net 12or y mey anochi. Tur hende ta desea otro un 
Bon Afia, bay paden y dal un betro y algun coy come. Aki sea 
nan ta spera riba un Dande of bay bishita famia di mas cerca, 
specialmente tuma bendicion di e wela y/of welo. E bishitanan 
aki ta sigui henter dia. 


Asina ora di mainta habri e dia ta sigui mescos cu Pasco ya 
cu e hendenan tabata lanta tempran y prepara pa bay misa. 
Despues fiesta ta cuminsa y tabata cuminsa bishita otro. 
E diferencia grandi entre Pasco y Afia Nobo tabata, cu ta 
compaña e actividad cu bebida y bailamento. 


Dialuna 20 December 2021 


ISLA(VONLIME y 





Continuacion ANA NOBO Y NOS DANDE.... 


E dushi di e temporada aki ta cu ta na Aruba so nos ta celebra 
esaki asina y nos tin nos Dande. 

Mientras cu e hendenan tabata come y bebe, hende muhe 
generalmente tabata sinta den sala of hadrey di cas y e bebida 
tabata coecoei y ponche crema. Mientras cue hende hombernan 
ta sinta den cura combersa y conta chasco, leu a leu e teblachi 
ta pasa rond cu e betro. Nan tabata dal nan betro di rom y 
‘Jenever’ (Yanefro). E musiconan ta pasa bishita bisiña cu nan 
instrumentonan musical pa ofrece e 'Dande' tradicional. Esaki 
tabata y ta un bendicion caminda cu solamente un cancion pa 
e ocasion ey. 


Nan ta pasa di cas pa cas p'asina ofrece nan miho deseo pa e 
Aña Nobo, cantando e ‘Dande’. Naturalmente nan tabata bon 
ricibi y e hendenan tabata tira placa (cen, placa gay, cepelin. 
depchi, diesplaca, un patin, etc.) y tambe boyo den e sombre. 
E musiconan por a sinta come y bebe algo. E custumber aki 
nos ta yama ‘piki punta' (di punta pa punta). E grupo tabata 
cuminsa toca despues di tiro di dia 31 di december y ta sigui 
cu esaki te cu dia 6 di januari, Dia di Tres Rey. Den e paranda 
ora algun musico ta sinti nan mes cansa, e tempo aya tabata 
dal un comi di sopi di bestia chikito y ta sosega den veranda 
di e cas, pa despues sigui cu e paranda di Dande. Esaki ta un 
dushi temporada, y tradicion unico y bunita den nos cultura 
Arubano. 


Awendia otro tradicion ta e cendemento di pagara net prome cu 
e habrimento di aña sea na cas of e negoshinan pa ceramento 
di aña. Tur esaki ta pa core cu mal spirito, e fucu y trece bon 
suerte. 

Un di e folklore di mas bieu di Aruba ta nos Dande cu 
afortunadamente ainda ta existi den cierto barionan. E serenata 
of paranda aki a casi perde su balor y existencia pa motibo 
cu generacion nobo no a siña di aprecia esaki. Ki tempo e 
Dande a cuminsa, ningun hende por bisa cu exactitud, pero e 
por ta data di 1863 y no sa kende ta autor di e letra y musica. 
Pero cu tempo el a bira hopi popular di comienso di siglo 19. 
Asina cu Aña Nobo habri, varios grupo di musiconan ta sali 
pa duna e bendicion na casnan di famia, bisiña y amigonan. 
Sigur tur esnan cu ta desea di ricibi nan Dande. E instrumento 
uza tabata y ta Fio (violin), triangulo, tambor, wiri, despues tin 
mas compaña, esta e guitara, cuarta, accordeon, madolin, e 
tambu. E musica y alegria ta cuminsa na porta cu e cantante 
pidiendo permiso pa drenta cas y Dios su bendicion pa e famia 
deseando cada miembro di famia. Cuminsando di e cabes di 
cas te na e mas chikito di famia deseando cada miembro di 
famia bendicion, suerte, y bon salud pa e aña nobo. E otro 
integrante di grupo y e cantantenan ta responde den coro e 
“Ay Nobe” despues di cada deseo, mientras e cantante ta pasa 
su sombre pa un gesto. Antes ta cuminda ta wordo poni den e 
sombre, pero awendia esaki a cambia pa placa. E placa no ta 
parti di e tradicion mes, sino cu tempo el a bira un custumber. E 
Dande di Aruba ta berdaderamente e tradicion real pa motibo 
cu ningun otro isla den Caribe tin e tradicion aki. 





Ta ser bisa cu e palabra Dande a bini di e palabra na Spaño 
'Dandare' cu ta nifica bay den un paranda di un luga pa otro. E 
letra (lirico) ta varia un poco dependiendo cuanto miembro di 
famia ta presente na e cas, como cu e lirico den actualidad ta 
duna un bon deseo, y menciona e persona su nomber y desea 
un Bon Afia yen di bendicion, salud y prosperidad. E cantante 
mester demostra e habilidad pa improvisa, mientras placa ta 
wordo tira den e sombre pa suerte y bon suerte. Despues di 
e Dande, e grupo ta canta un para di pieza mas y e doño di 
cas ta ofrece algo di bebe y come. Manera menciona prome y 
asina e grupo di Dande ta sigui di cas pa cas di famia, amigo y 
conocinan. Pueblo di Aruba por ta contento y agradecido cu ta 
danki na Sr. Harry Croes y su fundacion cu a bini cu e Festival 
di Dande cu e aña aki ta su di 48 biaha cu esaki ta ser presenta 
pa e adultonan y asina tene e tradicion bibo. Cada aña Aruba 
ta conoce su Rey y Reina di Dande. Tambe mester menciona 
un danki na Comision Pro Cultura cu pa 21 aña ta carga e 
tradicion aki bou di nos mucha y hobennan. Caminda varios 
di nan a cuminsa for di chikito y sigui competi den e festival di 
adulto... 

Departamento di Cultura Aruba ta desea henter e pueblo di 
Aruba un dushi cera di aña y un prospero Aña Nobo 2022. 

Awe 20 December 2021 a duna informacion over e situacion 
y caso nan di Covid19 aki na Aruba. Akinan na Aruba tambe a 
detecta e variante Omicron, locual tawata uno inevitabel. 


For di comienso di e crisis y te cu awor, cu tin mas experiencia 
manehando e crisis, gobierno ta mantene e strategia cu si Aruba 
por mantene un averahe di menos 30 caso nobo pa dia, ta bisa 
cu e caso nan ta bow control. Paso caso nobo bow di 30 pa dia 
ta un cifra cu departamento di salud publico y e capacidad di 
hospital por traha cune. Pesey ta keda depende di e situacion 
di hospital pa asina dicidi ki medidanan en cuestion di Covid19 
mester wordo ahusta. Maske cu e caso nan ta subiendo leve, 
ainda Aruba por bisa cu e situacion ta bow control, paso e 
casonan nobo ta menos di 30 pa dia. 


E gobierno di Colombia y Merca a tuma e decision cu nan no 
lo admiti ningun pashent di Aruba cu no ta vacuna. Dus ta bira 

un problema pa si e persona bira malo na Aruba door di Covid 
of door di cualkier otro malesa y mester wordo manda afor pa 
su salud. E ora e pasinan Colombia y Merca no lo ta un opcion. 
E exigencia aki ta un decision cu Colombia y Merca mes a 
tuma como pais. Ta importante pa Aruba ta na altura awor di 
e exigencia aki y e consequencianan cu esaki por tin. Esaki 
sigur por trece retonan grandi cune y por ta peligroso pa esnan 
cu ainda no a vacuna 


E vacuna ta keda duna resultado y nos ta urgi esnan cu ainda 
no a tuma esaki, pa tuma esaki mas pronto cu ta posibel. Walk- 
in pa vacuna na Centro Deportivo Betico Croes, na Santa Cruz 
a wordo extendi te cu dia 21 di December. Otro aña lo sigui 
duna vacuna y boostershot den luna di januari. Minister ta 
conseha tur hende cu no a vacuna pa haci esaki, e ta pa bo 
mesun salud. 

ister Dangui Oduber: 


UPDATE DI COVID19 - BOOSTERSHOT 








Awe 20 December 2021 a duna informacion over e situacion y 
caso nan di Covid19 aki na Aruba. 

Despues cu Gobierno a hafia conseho for di Gezondheidsstraat 
di Hulanda, mes ora e dianan 26 Y 27 di November, a cuminsa 
cu un Vacunathon pa asina por a duna ‘Booster Shot' na tur 
60+. 


Actualmente desde dia 14 december te cu 21 december a sigui 
cu 'Walk-In' na Centro Libertador Betico Croes na Santa Cruz, 
pa comunidad por a busca vacuna cu nan falta, sea ta e prome 
dosis cuminsando for di 12 aña, di dos dosis of e booster shot 
cuminsando for di 55 aña. Te cu awe tin 9,000 persona ya 
caba cu a ricibi e booster shot. 


Poco poco ta bahando e edad di tuma boostershot. Tur siman 
ta baha e edad pa bin na remarke pa e booster shot. Esaki 
lo keda wordo haci te ora tur persona cu a ricibi nan prome 2 
vacuna caba, den e ultimo 6 luna nan, ricibi nan booster shot 
tambe. 


Actualmente tin capacidad pa administra un 1,500 vacuna pa 
dia. Pero ta trahando duro pa jega na un capacidad di duna 
2,000 vacuna pa dia. Pesey a pone na Centro Libertador 
Betico Croes na Santa Cruz e 'Walk-In' pa vacuna mas persona 
posibel. Otro afia lo usa tambe un bus cu lo pasa den bario 
unda por vacuna un 200 persona pa dia. E idea tambe ta pa 
por tuma booster shot na MFA nan, pa asina facil e comunidad 
por acudi eynan pa vacuna tambe. 


Diabierna ultimo tawata tin un Vierlanden overleg, unda 





Staatssecretaris Blokhuis a duna un bon noticia. Hulanda a 
bai di acuerdo pa extende e coopracion cu nan ta dunando 
na pais Aruba pa 6 luna adicional, cual lo mester a termina 31 
December 2021. Esaki tawata un bon noticia despues cu Aruba 
a haci e peticion pa Hulanda extende nan yudansa, teniendo 
na cuenta cu tin e Omicron na Aruba y tambe con e situacion 
di Covid ta birando rond mundo. Staatssecretaris Blokhuis 
a confirma cu Gobierno di Hulanda lo ta dispuesto pa duna 
Aruba e cooperacion necesario, pa asina tin mas asistencia na 
hospital y tambe na DVG si mester. 


Hulanda tambe a confirma cu Aruba lo ta ricibiendo 45,000 
vacuna extra. Esey kiermen cu Aruba ta bai tin suficiente 
vacuna pa duna booster shot y tambe pa por duna na tur 
persona cu no a tuma nan vacuna ainda. Tambe e vacuna lo ta 
pa tur mucha, di 5 aña pa 12 aña, cu tin un condicion special. 


Di tur estadistica di hospital ta keda demostra cu 80% di 
persona cu ta wordo admiti na hospital den e seccion di Covid, 
den departamento di ICU of cu a fayece, ta persona nan cu no 
tawata vacuna. Pero tambe e persona nan cu a ricibi vacuna 
mas cu 6 luna pasa, tambe nan efectividad ta bahando. Y ta 
pesey ta recomenda pa tuma e booster shot mas pronto cu ta 
posibel, paso esaki ta aumenta e efectividad pa rond di 95%. 


E vacuna ta keda duna resultado y nos ta urgi esnan cu ainda 
no a tuma esaki, pa tuma esaki mas pronto cu ta posibel. Walk- 
in pa vacuna na Centro Deportivo Betico Croes, na Santa Cruz 
a wordo extendi te cu dia 21 di December. Otro aña lo sigui 
duna vacuna y boostershot den luna di januari. Minister ta 
conseha tur hende cu no a vacuna pa haci esaki mas pronto 
cu ta posibel. 


WALK-IN 


DECEMBER 20 Y 21 

MINISTER Geoffrey Wever 








Asuntonan Economico, Comunicacion y Desaroyo Sostenibel 











RECUPERACION ECONOMICO TA SIGUI 


TAMBE DEN 2022 











Recientemente Minister di Asuntonan Economico, 
Comunicacion y Desaroyo Sostenibel, Mr. Geoffrey Wever den 
e reunion mensual cu Banco Central di Aruba, Aruba Hotel and 
Tourism Association, Aruba Tourism Authority, Aruba Airport 
Authority y Departamento di Asuntonan Economico, Comercio 
y Industria a ricibi e ultimo informacion over di e economia di 
Aruba. “E reunionnan aki ta sumamente importante pa por tin 
un bon bista di e desaroyo di nos economía”, segun Minister 
Wever. 


Expectativanan pa e economia di Aruba ta positivo. Banco 
Central di Aruba den su “Economic Outlook December 2021” 
a presenta diferente scenarionan den cual ta premira un 
recuperacion di economia di Aruba den 2021. Segun e diferente 
scenarionan, e Producto Domestico Bruto (GDP), e indicador 
pa midi actividadnan economico, ta proyecta pa crece cu entre 
11.3% y 16.7% nominal den 2021. Recuperacion economico ta 
premira pa continua tambe den 2022. Segun Banco Central di 
Aruba, economia di Aruba ta proyecta pa crece cu entre 6.8% 
y 17.3% nominal den 2022. 


E proyeccion economico di Banco Central di Aruba ta den liña 
di expectativanan economico di Fondo Monetario Internacional 
y Departamento di Asuntonan Economico, Comercio y 
Industria. Segun e “World Economic Update October 2021”, 
Fondo Monetario Internacional ta premira un crecemento 
economico nominal di 14.7% den 2021 y 9.2% den 2022. 





Departamento di Asuntonan Economico, Comercio y Industria 
den su “Economic Outlook” di October 2021, ta proyecta un 
crecemento economico nominal di 13.6% den 2021 y 7.9% 
den 2022 


Segun Banco Central di Aruba, e recuperacion gradual den e 
sector turistico ta e motibo principal di crecemento economico 
den 2021. Esaki den combinacion cu programanan di apoyo 
financiero di gobierno di Aruba na individuonan y companianan, 
lo resulta den un subida di consumo priva. Pa 2022, Banco 
Central di Aruba ta primera continuacion di e recuperacion 
den e sector di turismo. Hunto cu un crecemento leve den 
inversionan priva, lo sigui stimula e recuperacion di economia 
di Aruba. E inflacion awor anticipa (un averahe di 12-luna) pa 
2021 y 2022 ta proyecta di ta 0.5% y 2.7% respectivamente. E 
tasa di desempleo lo yega na un nivel di 9.5% den 2021, y ta 
proyecta pa baha te 7.7% den 2022. 


Segun e relato di prensa di Banco Central di Aruba di 8 di 
december 2021, tanto e reservanan oficial y internacional 
a demostra di ta resiliente. E nivel di reservanan oficial y 
internacional a yega te na, respectivamente, Afl. 2.548,7 miyon 
y Afi. 2.923,3 miyon riba 24 di september 2021. Esaki ta mustra 
un subida di respectivamente Afi. 318,6 miyon y Afl.575,9 
miyon. 


E crecemento den e reservanan oficial y internacional ta 
primordialmente e resultado di fiansa di gobierno di Hulanda na 
gobierno di Aruba, y entradanan mas halto relata na turismo. 
Tambe segun e mesun relato, e cantidad di likides excesivo na 
banconan comercial a sigui crece mientras credito bancario ta 
baha. 


Un motibo pa e crecemento di likides excesivo na banconan 
comercial ta e reduccion den e tasa di reserva obligatorio y 
cambio den e “prudential liquidity ratio” como medidanan di 
alivio riba tereno monetario y prudencial pa asina mitiga e 
efectonan di e pandemia di COVID-19. Tambe falta di demanda 
pa credito a contribui na e crecemento di likides excesivo na 
banconan comercial. 

Husticia y Asuntonan Socia! 


A FIRMA SAMENWERKINGSPROTOCOL 
ENTRE RESPALDO, FMAA, SPD, HAVA Y 
FADA DEN CUADRO DI SALUD MENTAL 


Manera ya a anuncia na October, un di e metanan di Ministerio 
di Husticia y Asuntonan Social tawata pa prome cu fin di 
aña, yega na un acuerdo di cooperacion entre Respaldo, 
FMAA, SPD, HAVA y FADA. Pues e ta yena nos cu alegria y 
satisfaccion di por anuncia cu awe nos a yega na e acuerdo 
aki y a firma oficialmente e “samenwerkingsprotocol” entre tur 
e instancianan aki pa di e forma ey brinda un miho cuido pa 
loke ta salud mental y adiccion na Aruba. 





























Di parti di Ministerio di Husticia y Asuntonan Social nos 
ta gradici Minister President Sra. Evelyn Wever-Croes pa 
a instala e comision di guia na September, pa cual awe e 
“samenwerkingsprotocol” a bira un realidad. 

MINISTER Endy Croes 

Enseñansa y Deporte 








MINISTER ENDY CROES A REUNI CU ARUBA 
BOXING COMMISSION `ABC' 


Siman pasa Minister di Enseñansa y Deporte Endy Croes a 
continua cu reunionnan riba tereno di deporte, Minister Endy 
Croes a combersa cu representantenan di Aruba Boxing 
Commission, sr. Gregory Oduber y sr. Jessy Beukenboom. 


Un bon reunion unda a papia di diferente topico manera; 
miembronan adicional cu Minster Endy Croes lo mester 
nombra den dicho comision. E Mandatario tin e autoridad 
pa nombra e demas miembronan pa completa e directiva. 
Tambe a wordo treci pa dilanti cu normalmente tur organisado 
di boxeo internacional / profesional mester haya un licencia 
cu condicionan di Aruba Boxing Commission prome cu nan 
organisa cualkier evento. 





Den e cuadro aki tambe Aruba Boxing Commission a expresa 
e deseo pa regalmenta e supervision riba e peleanan di MMA. 
Minister na su turno ta encarga pa por duna contenido na 
dicho deseo. Alabes Aruba Boxing Commission ta expresa 
nan deseo pa organisa curso pa referee y ‘ring officials' cual 
ta resorta bou di nan. Tambe a expresa e deseo pa tene un 
‘convention’ di World Boxing Organization ‘WBO' na Aruba na 
aña 2023. 


‘Nos por wak atras riba un reunion fructifero cu e 
respresentantenan activo di Aruba Boxing Commission', e 
Mandatario a finalisa. 

MINISTER DI ENSEÑANSA Y DEPORTE A 
DUNA RECONOCEMENTO DI ‘BALUARTE DI 
DEPORTE" NA ALBERTO `BETTO' ROGA 


Diasabra siman pasa Minister Endy Croes tabata presente 
na Barcadera pa un ocasion hopi special unda a duna 
reconocemento y homenahe na sr. Alberto 'Betto' Roga. 
Den un ambiente festivo memey di famia, amistadnan, ex- 
hungadonan di baseball y Minister Endy Croes a dedica e 
anochi special aki na honor di sr. Alberto 'Betto' Roga kende 
tin un trayectorio impresionante den e mundo di baseball cu 
hopi titulonan di campeon cu entre otro ekipo di Aruba Rotary. 
Sr. Roga tin tambe un enorme dedicacion como boluntario y a 
dedica su bida pa educa hobennan hunga baseball 
































Den presencia di su esposa, yuinan, amistadnan y ex 
hungadonan di baseball e mandatario di deporte a haci entrega 
di e reconocemento di 'Baluarte dí Deporte' na e legendario sr. 
Betto Roga. Minister di Enseñansa y Deporte Endy Croes ta 
gradici Betto pa su dedicacion y aporte den deporte di baseball 
na Aruba. 





Minister Endy Croes a hiba un excelente discurso cu bunita 
palabranan bon escogi dedica na sr Roga y a gradici famianan 
pa e invitacion y bunita recepcion alabes ta duna palabra 
di gradicimento y pabien na su esposa y yuinan kendenan 
semper a sostene sr. Betto Roga aña aden y aña afo. Danki 
Betto pa bo tremendo aporte incondicional na deporte. Danki 
na tur esnan cu a organisa e tremendo anochi aki. 

nan na Vigor + 
Pa diaman difiesta 


Ora di cera pa HORECA 1:00 AM y pa sector CASINO 2:00 AM 


(I HORECA TAPABOCA wi COMERCIO 


s 


+ Maximo 8 persona na mesa den restaurant, 
paden y palo. 


+ Bars y Rumshops maximo 4 persona na 
mesa, paden y palo. 


© Ora di cera ta 1:00 a.m. y Casino 2:00 a.m. 


BEBIDANAN 


+ Pa comerciantenan cu a haya permiso pa ALCOHOLICO DEPORTE 
tene un evento (31 dec - 1 jan) te mainta 
(tot zonsopgang), 5:00 a.m. mester cuminsa 
“wind-down / bouw af' e evento. Consumo di alcohol riba propiedad publico ta 
keda prohibi henter dia; entre otro pafo di Publico; Un maximo di 150 persona paden y 
supermercado. bar, restaurant y beach. 250 persona pafo. 














ENTRETENIMENTO BISHITA, FIESTA Y AR ESTABLECIMENTO 
MUSICAL VI ENCUENTRO SOCIAL Af e NOCTURNO 














Ta permiti musica di background solamente y ma cas, fiesta y encuentro social na + Ta permiti un maximo dí 150 persona (si 
banda musical completo por toka. cas ol otro caminda ta permiti, cu un espacio ta permiti). 

maximo di 150 persona paden y 250 

persona pafo. © Den tur establecimento nocturno por tin 

> Pa esnan cu a haya permiso pa tene un solamente hende sinta. 

evento (31 dec - 1 jan) te mainta (tot 

zonsopgang). 5:00 a.m. mester cuminsa © Ta permiti musica di background solamente 

“wind-down / bouw ale evento. Y banda musical completo por toka. 
IILI * No ta permiti pista di baile. Solamente 

IL 1 GEBIEDSVERBOD Satelite Dancing (canto di mesa). 





> SAMENSCHOLINGS 
jblico: Parking lot, beach entre VERBOD / AGLOMERACION 





Un maximo di 8 persona. 























Ban sigui cuida! 


@  ... ® e Q 
So AA ca 
O {i i If see 


cas pa haci test 


sila 

















www.arubacovid19.org 

BOOSTER "WALK-IN' PA 50+ 


E interes pa ricibi e 'boostershot' ta keda grandi bou di nos comunidad. Pa cual 
motibo DVG y Crisis Team ta trahando duro pa suministra pa dia, mas hopi 
vacuna posibel. 


Entrante dialuna dia 20 di december e categoria di edad cu por pasa busca nan 'boostershot' ta 
wordo reduci na 50+ pa cual motibo ta invita tur 50+ cu a ricibi nan di 2 vacuna mas cu 6 luna pasa, 
pa pasa dialuna dia 20 of diamars dia 
21 di december na Centro Deportivo 
Betico Croes entre 8or di mainta cu 3or 
di atardi pa busca nan 'booster'. Tene 
cuenta si cu e rij por ta largo pa cua á 
motibo ta conseha pa bin cu stoel. Nos A WALK-IN 
grandinan den rolstoel of cu no por pasa) 72) 
cana bon lo tin preferencia. 


Pa mas informacion bishita y like 
DVG su facebook page Directie 
Volksgezondheid DVG Aruba of yama 
nos na 5224200 of 2800101 





(e e) Ipo 16) 


RS 


Laba man bon Mantene minimo 1.5M Uza tapa boca No duda. 
frecuentemente distancia tur momento paden ditur lugar Vacuna! 


a bo mes. Pa bo famia. Pa bo pais. | 


D VG VACUNA 


prag 

















Dialuna 20 December 2021 





























